**2011. évi CXCIV. törvény**

**Magyarország gazdasági stabilitásáról[[1]](#footnote-1)**

**10. §[[2]](#footnote-2)** (1) Az önkormányzat érvényesen kizárólag a Kormány előzetes hozzájárulásával vállalhat a Polgári Törvénykönyv szerinti kezességet és garanciát, valamint köthet adósságot keletkeztető ügyletet.[[3]](#footnote-3)

(2)[[4]](#footnote-4) Települési önkormányzat adósságot keletkeztető ügyletet csak abban az esetben köthet,

ha a hatályos helyi adó rendelete alapján a helyi iparűzési adót vagy a helyi adókról szóló törvény szerinti vagyoni típusú adók közül legalább az egyiket vagy a magánszemélyek kommunális adóját bevezette. E rendelkezést nem kell alkalmazni a települési önkormányzat olyan adósságot keletkeztető ügyletére, amelyhez nincs szükség a Kormány hozzájárulására, illetve amelynek célja meglévő adósság visszafizetése, ha annak összege nem haladja meg az adósság összegét.

**(3) Nincs szükség a Kormány hozzájárulására az önkormányzat**

*a)* jogszabályon alapuló, kötelező kezesség-, illetve garanciavállalásához,

*b)* naptári éven belül lejáró adósságot keletkeztető ügyletéhez,

*c)* olyan adósságot keletkeztető ügylete megkötéséhez, amely

*ca)[[5]](#footnote-5)* - ha a 10/C. § (1) bekezdése szerinti tájékoztatásban a megkötni tervezettel megegyező vagy annál nagyobb összeggel szerepel - a központi költségvetésből nyújtott európai uniós vagy más nemzetközi szervezettől az önkormányzat által elnyert, fejlesztési célú támogatás előfinanszírozásának biztosítására szolgál,

*cb)* az adósságrendezési eljárás során a hitelezői egyezség megkötéséhez igénybe vett reorganizációs hitelre vonatkozik,

*cc)* - ha a 10/C. § (1) bekezdése szerinti tájékoztatásban a megkötni tervezettel megegyező vagy annál nagyobb összeggel szerepel - fejlesztési célt szolgál és nem haladja meg a fővárosi önkormányzat és megyei jogú város önkormányzata esetében a 100 millió forintot, országos nemzetiségi önkormányzat esetében a 20 millió forintot, **egyéb önkormányzat esetében az adott évi saját bevételeinek 20%-át, de legfeljebb a 10 millió forintot,**

*cd)[[6]](#footnote-6)* a központi költségvetésből nyújtott európai uniós vagy más nemzetközi szervezettől az önkormányzat által elnyert, nem fejlesztési célú támogatás előfinanszírozásának biztosítására szolgál, valamint

*d)[[7]](#footnote-7)* olyan kezesség- és garanciavállalásához, amely a *b)* és a *c)* pont szerinti, önkormányzat által megkötött, valamint az önkormányzati többségi tulajdonban álló gazdasági társaság által a naptári éven belül keletkeztetett és lejáró futamidejű adósságot keletkeztető ügylethez kapcsolódik.

1. Kihirdetve: 2011. XII. 30. [↑](#footnote-ref-1)
2. Megállapította: 2014. évi XCIX. törvény 1. §. Hatályos: 2015. I. 1-től. [↑](#footnote-ref-2)
3. Lásd: 1832/2015. (XI. 24.) Korm. határozat, 1974/2015. (XII. 23.) Korm. határozat, 1975/2015. (XII. 23.) Korm. határozat, 1386/2016. (VII. 21.) Korm. határozat, 1663/2016. (XI. 18.) Korm. határozat, 1793/2016. (XII. 19.) Korm. határozat, 1607/2017. (IX. 5.) Korm. határozat, 1820/2017. (XI. 8.) Korm. határozat, 1948/2017. (XII. 12.) Korm. határozat, 2058/2017. (XII. 27.) Korm. határozat, 1329/2018. (VII. 19.) Korm. határozat, 1335/2018. (VII. 25.) Korm. határozat, 1480/2018. (X. 3.) Korm. határozat, 1512/2018. (X. 17.) Korm. határozat, 1570/2018. (XI. 13.) Korm. határozat, 1654/2018. (XII. 6.) Korm. határozat, 1812/2018. (XII. 23.) Korm. határozat, 1356/2019. (VI. 14.) Korm. határozat, 1416/2019. (VII. 16.) Korm. határozat, 1477/2019. (VIII. 1.) Korm. határozat, 1630/2019. (XI. 8.) Korm. határozat, 1676/2019. (XII. 5.) Korm. határozat, 1801/2019. (XII. 23.) Korm. határozat, 1804/2019. (XII. 23.) Korm. határozat [↑](#footnote-ref-3)
4. Módosította: 2016. évi LXVII. törvény 6. § 1. [↑](#footnote-ref-4)
5. Módosította: 2016. évi LXVII. törvény 6. § 2. [↑](#footnote-ref-5)
6. Beiktatta: 2016. évi LXVII. törvény 1. § (1). Hatályos: 2017. I. 1-től. [↑](#footnote-ref-6)
7. Megállapította: 2018. évi XL. törvény 56. § (1). Hatályos: 2019. I. 1-től. [↑](#footnote-ref-7)